**SAOPŠTENJE ZA JAVNOST**

13 jul 2023.g

**Tri projekta od strateškog značaja biće finasirani od strane**

**Programa Interreg IPA Rumunija-Srbija**

U okviru drugog sastanka Nadzornog odbora za praćenje Programa Interreg IPA Rumunija-Srbija, odabrani su za finansiranje, ***3 projekta od strateškog značaja, u vrednošću od preko 20 miliona evra (eksterna bespovratna sredstva), u oblasti upravljanja granicom i zdravstva.***

Projekti koji će biti implementirani u oblasti zdravstva imaju za cilj unapređenje zdravstvene infrastrukture u pograničnom području, uključujući nabavku najsavremenije medicinske opreme, kao i digitalizaciju medicinskih usluga.

Projekat posvećen upravljanju granicom ima za cilj unapređenje sigurnosti i bezbednosti u pograničnom području, smanjenje prekograničnog kriminala i ilegalne migracije, obezbeđivanje jačanja institucionalnih kapaciteta vlasti uključenih u upravljanje granicom, uključujući nabavku specifične opreme.

U periodu 2021-2027, Ministarstvo razvoja, javnih radova i uprava iz Rumunije je Upravljačko telo za Program Interreg IPA Rumunija-Srbija 2021-2027, koji ima ukupan budžet od 87.725.681 evra i koji će finansirati projekte u sledećim oblastima: zaštita životne sredine i prilagođavanje klimatskim promenama, zdravstvo i obrazovanje, turizam i kultura, odnosno upravljanje granicama.

Program je odobrila Evropska komisija 19. jula 2022. godine, čime je postao prvi Interreg IPA program na evropskom nivou odobren za period 2021-2027.

Potencijalni korisnici će koristiti isključivo kompjuterski sistem JeMS za dostavljanje dokumenata i koristiće pojednostavljene opcije troškova za refundaciju, odnosno pojednostavljene sisteme za implementaciju projekta.

U prihvatljivoj oblasti ovog programa obuhvaćene su tri županije iz Rumunije (Timiš, Karaš-Severin i Mehedinci) i šest okruga iz Srbije (Severnobanatski, Srednjobanatski, Južnobanatski, Braničevski, Borski i Podunavski).

Zainteresovani za rumunsko-srpsku prekograničnu saradnju u okviru Interreg IPA programa Rumunija - Srbija mogu dobiti više informacija na zvaničnoj veb stranici programa: [www.romania-serbia.net](http://www.romania-serbia.net/)